text: Kun 12 har afleveret afføringsprøve
  20 marts 2014 kl. 13.44
  2200 invitationer er udsendt. Men Vejle Sygehus har kun modtaget 12 afføringsprøver i et projekt, der skal opdage tarmkræft.
  Region Syddanmark har udsendt 2200 indkaldelser til indbyggerne i Region Syddanmark.
  De er blevet opfordret til at indsende afføringsprøver, så de kan screenes for tarmkræft.
  Men kun 12 er indsendt, oplyser DR Trekanten.
  Det lave antal indsendte prøver står i skarp kontrast til andre nationale screeninger som screeningerne for brystkræft og livmoderhalskræft.
  Her ligger deltagelsesprocenten på 80-90 procent.
  